《书邺侯传》
清代·李寅

衣白山人现宰官，每参帷幄系危安。但清河朔风尘易，欲扫宫庭枳棘难。

战伐有功身屡退，副储无恙魄犹寒。平生漫托神仙术，绝胜华阳早挂冠。

作者简介：清江苏吴江人，字露祯，号东崖。康熙三十六年岁贡生。工诗文，尤邃于《易》。隐居教授。卒年七十一。门人私谥文孝先生。有《易说要旨》、《学庸要旨》、《淇园集》。